श्रीलंका क्रिकेट ने कहा, ऑस्ट्रेलियाई सीरीज में होगा डीआरएस  
श्रीलंका क्रिकेट ने इन रिपोर्टों को खारिज कर दिया कि पैसे की कमी के कारण ऑस्ट्रेलिया के खिलाफ शृंखला में डीआरएस लागू नहीं की जाएगी।
श्रीलंका क्रिकेट (एसएलसी) ने इन रिपोर्टों को खारिज कर दिया कि पैसे की कमी के कारण ऑस्ट्रेलिया के खिलाफ शृंखला में निर्णय समीक्षा प्रणाली (डीआरएस) लागू नहीं की जाएगी। एसएलसी ने कहा कि अगले महीने होने वाली शृंखला में डीआरएस पर लगभग प्रति दिन पांच हजार डॉलर का खर्चा किसी तरह का मसला नहीं है।  एसएलसी की अंतरिम समिति के अध्यक्ष उपाली धर्मदासा ने कहा कि डीआरएस का उपयोग हमारे लिए प्राथमिकता है, क्योंकि आईसीसी की हांगकांग में सालाना बैठक में इसे सभी शृंखलाओं में लागू करने का फैसला किया गया था और इस पर सभी सदस्यों ने सहमति जताई थी।  उन्होंने कहा कि डीआरएस के लिए पैसा कोई मसला नहीं है। ऑस्ट्रेलिया इस महीने के आखिर में श्रीलंका दौरे पर आएगा, जिसमें वह दो ट्वेंटी-20, पांच वनडे और तीन टेस्ट मैच खेलेगा।